dh-unibe/image-text_koenigsfelden-charters-post-1500 huggingface dataset:
Wir, die eptissinnͤ und der convent gemeinlich des klosters ze Kunigesvelt, Sant Claren ordens, in Costenzˀ bystuͦm, ✳ vˀgehen und tuͦn
kunt allen den, die disen prief an sehent, lesent oder hoͤrent lesen nu und hie nach eweklich ein erkant nuzz disˀ
nach geschrib̄n dingen, ✳ das ist, das die erwirdigen die eptissinnͤ ✳ und die tuͦmfrowen und tuͦmhˀren der
styft und gotzhuses ze Sekingen in Costenzer ✳ bystuͦm ✳ in irem besamnotem, ✳ beruͤftem, ✳ gemeinem ✳ und offennem
capitel ✳ an gesehen und betrachtet hand ernstlich das gemach und die grossen fùrdˀung, ✳ wirdikeit, ✳ nutz und ere ✳ un̄ ouch
die besundnˀ guͤtikeit ✳ und gnade, ✳ die in und irm gotzhus getan hat ✳ und noch fùrbazzˀ getuͦn mag, ✳ die edli, hochgeborn,
unsri gnedigi herschaft von Oͤsterˀ ✳ und sunderlich unsri gnedigi frow, ✳ ✳ vrow Agnes, wilnt kùniginnͤ ze Ungnˀ, ✳ und
habent mit gemeinem rat, ir jeklich sunderlich und alle gemeinlich, ✳ mit aller der ordnūg, bescheidenheit un̄ kraft,
worten un̄ geberden, die von geistlichen odˀ von weltlichen rechten und gewonheiten oder friheiten odˀ nach irs ordens
odˀ ir gotzhusz gesatzte ✳ dheins wegs dar zuͦ gehorte ✳ von sundnˀ gnaden ✳ ✳ uns unsmˀ gotzhus und kloster ze Kunigsvelt
und allen unsnˀ nachkomen ewklich recht und redlich verlihen hant ✳ zuͦ rechtem erbe einen hof, ist gelegen ✳
ze Otelfingen, ✳ den da buwet Cuͦnrat Babst, ✳ der jerlich giltet ze zinse ✳ zehen mùt kernen ✳ und zwei maltˀ habnˀ,
und hant ouch das getan durch vlizzigˀ bette willen dˀ vorgen̄̄ unsrˀ gnedigen frowen von Ungˀn und sunderlich von
ufgebens wegen und ouch bette wegen ✳ der erbnˀ Gerdruden, Ruͦdolfs seligen von Schernz, burgsˀ ze Brugg, wilnt
elichen wirtinnen, dù den vorgen̄̄ hof har bracht und besessen hat ze rechtem erbe von dem egeschribn̄ gotzhus
ze Sekingen, ✳ als die briefe wol wisent, die wir von in dar umb hand, ✳ doch als mit der bescheidenheit und
usgenomnˀ red und ✳ rechtem gedinge, ✳ das wir gelobt hant und loben mit disem prief ✳ fùr uns un̄ alle unser
nachkomen eweklich, ✳ das wir, die eptissinnͤ, der convent ze Kùnigsvelt odˀ unser ampslùte ✳ den vorgen̄̄ der
eptissinnͤ und dem gotzhus ze Sekingen ✳ und irn nachkomen von dem egedachten hof richten und gebn̄ sullen
un̄ wellen alle jar ewklich funf schilling pfenniḡ gemeinˀ und gewonlichˀ mùnzse ✳ zuͦ rechtem erbzinse ✳ gentzlich
ane alles vellen und verzihen. ✳ und des zuͦ warem und offennem urkùnde aller dˀ vorgeschrib̄n sachen un̄
dingen, ✳ so haben wir, die vorgeschrib̄n eptissinnͤ und dˀ convent ze Kunigsvelt, unsre insigel gehenket
an disen brief, ✳ der geben ist ze Kunigsvelt an samstag nach sant Bartholomeꝰ tag, des heyligen zwelfbòtten, ✳ nach Cristi gebùrt drùzehenhundtˀ jar und dar nach in dem zwei un̄ sechzigostem jare. ✳
Königs. 313
Staatsarchiv
AARGAU
von dem guͦt ze Ottolfing₎
umb den hoff ze Otelffingē hand die frowen
von Kùngsveld empfangen jerlich
umb v  dn̄
wist vom hoff zuͦ
Ottellfing₎
wist x mt k₎ und ij
maltˀ haber
K
✳ G ✳ 18 ✳
Nͦ✳ 2 ✳